**НАРОДНО ЧИТАЛИЩЕ „ ПРОБУДА – 1909 Г.” с. БРЕСТОВО, ОБЩ. ЛОВЕЧ**

**О Т Ч Е Т**

**За дейността на читалището през 2019 год.**

1. **Актуално състояние на читалището като сдружение и културен център с материално-технически възможности за предоставяне на услуги:**
* **Брой регистрирани членове, събран членски внос.**

В читалище „ Пробуда – 1909г.” има регистрирани 52 члена.

За отчетния период е събран членски внос от 38 члена в размер на 76 лева.

* **Брой посетители на предоставяни от читалището услуги.**

През 2019 год. читалището е предоставило услуги на 173 бр. посетители.

* **Проведени събрания – общи и на настоятелството.**

Проведено е едно отчетно събрания за дейността на читалището през 2018 год.

Проведени две заседания на Настоятелството съвместно с Проверителната комисия.

* **Извършена пререгистрация на читалището в определения от ЗНЧ срок.**

Читалището е пререгистрирано с нов мандат 2017 г.- 2020г. съгласно Решение на ЛОС № 64/17.07.2017 год. : Настоятелство: Донка Тодорова Стойкова – Председател, Янка Иванова Вълкова – член, Марийка Тинкова Денчева- член

Проверителна комисия: Косю Михов Кованджиев, Ганка Недялкова Нешкова, Веса Димитрова Илиева.

Секретар на читалището Дилияна Ганчева Илиева

 **Субсидирана численост на читалището в предходната година.**

За 2019 год. субсидирана щатна бройка – 0,75

* **Общ бюджет на читалището за предходната година.**

Бюджета на читалището през 2019 год. е в размер на 7293.00 лева., в т. ч. Държавна субсидия – 7117.00 лв., членски внос – 76.00 лв.,допълнително финансиране за дейностите от Община Ловеч – 100.00 лв./ за празника на селото 06.05.2019 год-/

* **Материално-техническа база на читалището. Наличие на обществено достъпен сграден фонд и помещения за читалищна дейност, с осигурен физически достъп за хора с увреждания. Наличие на технически средства и интернет. Закупена нова техника.**

Двуетажна масивна сграда с обща площ 480м2, салон 300 места, стая за провеждане на мероприятия и празници 40 места, библиотека на втория етаж оборудвана със стелажи за фонда, маси, столове хранилище и компютърна конфигурация.

Няма осигурен достъп на хора с увреждания.

Сградата не е водоснабдена.

Разполагаме с един компютър, принтер и скенер закупени през 2008 год. от МК по допълваща субсидия, но това задоволява нуждите на местната общност.

Има прекаран интернет в библиотеката.

През 2019 год. не е закупена нова техника.

* **Управленческа инициатива при стопанисване на читалищната собственост и набиране на собствени приходи.**

Настоятелството и членовете се грижат за поддържане на читалищната сграда. Секретаря на читалището редовно събира членския внос, единствен източник на средства за читалището.

* **Участия на работещите в читалищата в обучения за повишаване на квалификацията, работни срещи, дискусии и други форми за развитие на капацитета на служителите.**

Секретаря на читалището редовно участва в организирани работни срещи с общинската администрация, РЕКИЦ Ловеч, Регионална Библиотека „ Проф. Беньо Цонев”, Ловчанско читалище и секретарите от читалищата в Община Ловеч и др.

* **Наложени санкции на читалището по чл. 31,32 и 33 от Закона за народните читалища.**

През 2019 год. няма наложени санкции на читалището.,

1. **Дейност на читалището в предходната година:**
* **Осъществена библиотечно-информационна дейност, отговаряща на изискванията на чл.37 от Закона за обществените библиотеки, включително набавени нови информационни източници (книги, периодични издания и др. материали), брой обслужени читатели, степен на автоматизиране на библиотечните процеси.**

Библиотеката към читалището притежава библиотечен фонд – 5918 рег. единици.

През годината имаме 9 читатели, от тях 2 деца. Зает библиотечен фонд 105 единици. Посещения 108 от тях за дома 105 в читалнята 3

Автоматизация на библиотеката няма.

В библиотеката се събират и съхраняват предоставените дарения / книги, вестници, списания, снимков материал от миналото на читалището и селото./

Читалищната библиотека е вписана в регистъра на обществените библиотеки и получи УДОСТОВЕРЕНИЕ № 589/2016-07-20

* **Нематериално културно наследство – съхраняване и предаване на традиционна култура, участие в националната система „Живи човешки съкровища – България”.**
* няма
* **Езикови школи, клубове, кръжоци, ателиета, студиа, курсове по изкуства, математика, природни и хуманитарни науки, информационни технологии, краеведска и издателска дейност и др.**

Имаме временен клуб през зимния сезон „ Сръчни ръце – чевръсти пръсти” занимаваме се със споделяне на готварски рецепти, плетене, изработване мартеници и др.И през 2019 г. продължава събирането на снимков материал от миналото.

* **Поддържане и доказани изяви на художествени състави.**

Към читалището има женска певческа група „ Брестовянки” за изворен фолклор. Групата има изяви на „ Деветашкото плато” и местни празници в селото.

* **Създаване и обновяване на колекции с културни ценности (при наличие на такива, в съответствие със Закона за културното наследство).**

Читалището поддържа във фоайето етнографски кът, който представя местната мъжка и женска носия и бита на населението.

* **Организиране и участие в празници, фестивали, събори, изложби, творчески вечери, граждански инициативи, спортни занимания и др.**

Читалището е единствената културна институция в населеното място. През 2019 год. реализира годишната си програма за развитие на читалищната дейност, съобразена с потребностите на местната общност.

Читалищни събития и прояви през 2019 год.:

* месец януари: общоселски празник Бабин ден – Ден на родилната помощ.
* Февруари: Трифон Зарезан – 14 февруари , 19-ти февруари организирано посещение до Къкринското ханче.
* месец Март: Ден на самодееца и Баба марта – изложба на мартеници.

3-ти Март Освобождението на България от османско робство,цветя на паметната плоча на Стойчо Иванов Мазлев- четник в четата на Хаджи Димитър обесен през 1868 г.

* 8- ми Март проведе се общоселско празненство, групата изнесе програма.
* 22- ри март – Първа пролет.
* Месец Април: 28-ти април- Великденска трапеза изложба от домашно приготвени козунаци, пити, кравай, боядисани яйца измайсторени от сръчните ръце на брестовските жени.
* 22- ри Април – Заедно с кметството организирахме почистване в градинката пред читалището, около кметството и площада с това беше отбелязан Световния ден на планета Земя.
* Месец Май – На шести май за шеста поредна година се проведе празника на селото.

Празникът е свързан с църквата, която носи името на „ Свети Великомъченик Георги”. На обяд в градинката пред читалището беше извършен водосвет и освещаване на курбан чорба от отец Любомир Казашки в присъствието на 202 брестовчани и гости.

Гости на събитието бяха кметът на Община Ловеч Корнелия Маринова, заместник – кметът Цветан Георгиев, общински съветници, спонсори, много гости

Програмата продължи с фолклорна програма.

24- ти май – организирахме среща с учителите пенсионер в селото.

* Месец Юни – Деня на Ботев подредена витрина в библиотеката с произведения на Ботев.

По повод светлите християнски празници” Петровден” на 29 юни съвместно с кметството отново събрахме местната общност в градинката пред читалището, където с песни и разказани спомени от миналото за празника как се е провеждал разнообразихме делника на всички присъстващи. Празника е свързан с започване на жътвата, петровското пиле и първите плодове / ябълки ,круши и др./

* За дванадесета поредна година на шести септември 2019 г. се проведе традиционният фолклорен събор „ Девет песни от извора” в село Къкрина певческата група към читалището посети събора.
* На първи октомври 2019 год. в читалището с програма на певческата група беше отбелязан Деня на възрастните хора.

26-ти октомври „ Димитровден” се организира изложба в читалището „ Ден на греяна ракия и нашенска туршия”. В празника участваха всички производители на зеленчуци, плодове, мед, вино , ракия и домашно приготвена зимнина.

* Месец Ноември – Във връзка с Деня на народните будители първи ноември в читалищната библиотека беше представена презентация подготвена от Наталия Петрова.
* На 21 ноември 2019 год. се навършиха 110 години от основаването на читалището.
* През 2019 год. се проведоха две здравни беседи с фирма „ Медилайф Интернешънъл” и „ Биомедика”. Основната цел на тези срещи е изразена чрез мотото

„ По-малко болка- повече усмивка”

Читалището благодари на местния бизнес за подкрепата на тези мероприятия.

* Проведоха се тържества за Коледните празници.
* **Нови дейности, заложени в програмата на читалището, в т.ч. работа по проекти, осъществено сътрудничество с други културни институции.**

Читалището ще се включи в реализацията на проектите на Сдружение „ Деветашко плато”, работа с НПО.

* **Социална политика на читалището, в т.ч. доброволческа дейност; работа с различни възрастови групи; работа с хора с увреждания и осигуряване на достъп на тези хора до дейността на читалището; работа с представители на етнически общности.**

В читалището секретаря извършва копирни услуги, подпомага попълването на документи за социално подпомагане и всичко това доброволно, което е в помощ на възрастното население.Предоставяме книги по домовете на хората с увреждания.

Читалищните членове редовно подпомагат инициативите на кметството, църковното настоятелство в поддържането чистота в централната част на селото.

1. **Представяне и защита на предложената от всяко читалище програма,в изпълнение на чл. 26а (1) от ЗНЧ, съобразно и посочените в т. Б критерии, включително и разкриване на нови дейности.**

Читалището е представило своята програма за развитие на читалищната дейност в определения срок по чл.26 а/1/ от ЗНЧ.

Заложените дейности през 2019 год. бяха включени в Културния календар на Община Ловеч и реализирани през годината.

Изпълнението на дейностите в програмата са съобразени с потребностите на местната общност.

Отчитаме, че постигнатото не е малко. Може и има възможност да се работи за още по-добри резултати.Ще търсим възможности и за кандидатстване по проекти и програми, с които да обезпечим дейността на читалището.

 Председател:

 / Донка Стойкова/

 Секретар:

 / Дилияна Илиева/